
บันทึกเหตุผลความจำเป็น

การจัดทำแผนพัฒนาท้องถิ่นสี่ปี (พ.ศ. 2561-2564) 
เพิ่มเติม  ฉบับที่ 4/2561
 
องค์กรปกครองส่วนท้องถิ่นถือเป็นองค์กรที่มีความเป็นอิสระ มีหน้าที่ดำเนินการตามเจตนารมณ์ของประชาชนในท้องถิ่นตามอำนาจหน้าที่ที่สามารถกระทำได้ เป็นหน่วยงานหลักในการจัดทำบริการสาธารณะ และมีส่วนร่วมในการตัดสินใจแก้ไขปัญหาในพื้นที่ หน่วยงานผู้กำกับดูแลองค์กรปกครองส่วนท้องถิ่นสามารถกำกับดูแลได้เท่าที่จำเป็น และมีหลักเกณฑ์ วิธีการ และเงื่อนไขที่ชัดเจนสอดคล้องและเหมาะสมกับรูปแบบขององค์กรปกครองส่วนท้องถิ่น และในการกำกับดูแลให้มีมาตรฐานกลางเพื่อเป็นแนวทางให้องค์กรปกครองส่วนท้องถิ่นเลือกไปปฏิบัติได้เอง โดยคำนึงถึงความเหมาะสมและความแตกต่างในระดับของการพัฒนาและประสิทธิภาพในการบริหารขององค์กรปกครองส่วนท้องถิ่นในแต่ละรูปแบบ โดยไม่กระทบต่อความสามารถในการตัดสินใจดำเนินงานตามความต้องการขององค์กรปกครองส่วนท้องถิ่น รวมทั้งจัดให้มีกลไกการตรวจสอบการดำเนินงานโดยประชาชนเป็นหลัก
 
แผนพัฒนาท้องถิ่นสี่ปี (พ.ศ. 2561-2564)  ขององค์การบริหารส่วนตำบลบางมะเดื่อ  ได้ผ่านการพิจารณาให้ความเห็นชอบของสภาองค์การบริหารส่วนตำบลบางมะเดื่อ  ในการประชุมสภาองค์การบริหารส่วนตำบลบางมะเดื่อ  สมัยวิสามัญ สมัยที่ 2  ประจำปี 2559  เมื่อวันที่ 28 ตุลาคม 2559  และองค์การบริหารส่วนตำบลบางมะเดื่อได้อนุมัติและประกาศใช้แผนพัฒนาท้องถิ่นสี่ปี (พ.ศ.2561–2564)  เมื่อวันที่ 31 ตุลาคม 2559   
ปรากฏว่าเมื่อเวลาผ่านไปได้ระยะหนึ่ง สภาพปัญหาความต้องการเร่งด่วนของประชาชนในตำบลบางมะเดื่อได้มีการเปลี่ยนแปลงไป โดยเป็นสภาพปัญหาความต้องการซึ่งมีผลต่อการประกอบอาชีพ และความสะดวก ปลอดภัยและการยกระดับคุณภาพชีวิตของประชาชน  จึงมีความจำเป็นต้องเพิ่มเติมโครงการ           ซึ่งโครงการดังกล่าวไม่มีในแผนพัฒนาท้องถิ่นฯ  องค์การบริหารส่วนตำบลบางมะเดื่อ  จึงไม่สามารถดำเนินการในจัดทำงบประมาณจ่ายขาดเงินสะสม  ประจำปีงบประมาณ พ.ศ. 2562 และจัดทำงบประมาณรายจ่ายประจำปีได้  และเพื่อบรรเทาปัญหาความเดือดร้อนให้แก่ประชาชน  การพัฒนาท้องถิ่นให้มีความเข้มแข็ง รวมทั้งตอบสนองต่อการให้บริการประชาชนสูงสุด  จึงมีความจำเป็นต้องเพิ่มเติมแผนพัฒนาท้องถิ่นสี่ปี (พ.ศ.2561-2564) เพิ่มเติม ฉบับที่ 4/2561 ดังนี้     


โครงการเพิ่มเติม จำนวน 8  โครงการ 
1. โครงการก่อสร้างถนนคอนกรีตเสริมเหล็กสายข้างสถานีตำรวจภูธรบางมะเดื่อ หมู่ที่ 1  บ้าน  บางบาน  งบประมาณ  487,000.- บาท
2. โครงการก่อสร้างถนนคอนกรีตเสริมเหล็กสายรอบหนองหาร หมู่ที่ 2  บ้านบางมะเดื่อ  งบประมาณ 485,000.- บาท
3. โครงการก่อสร้างถนนคอนกรีตเสริมเหล็กสาย กม.22- แหลมเศียร หมู่ที่ 6  บ้านแหลมเศียรงบประมาณ 485,000.- บาท
4. โครงการซ่อมแซมถนนลาดยางผิวจราจรแอสฟัลท์ติกคอนกรีตถนนสายวัดหาดน้อย หมู่ที่ 2 บ้านบางมะเดื่อ  งบประมาณ 450,000.- บาท
- 2 -
5. โครงการก่อสร้างท่อเหลี่ยมคอนกรีตเสริมเหล็กถนนสายเลียบคลองบางบาน หมู่ที่ 1 บ้าน    บางบาน งบประมาณ 330,000.- บาท
6. โครงการก่อสร้างท่อเหลี่ยมคอนกรีตเสริมเหล็กถนนสายทุ่งกระงา หมู่ที่ 4 บ้านศรีปทุมวัลย์ งบประมาณ 330,000.- บาท
7. โครงการก่อสร้างท่อเหลี่ยมคอนกรีตเสริมเหล็กถนนสายศรีปทุมวัลย์-บางเดือน  หมู่ที่ 4 บ้านศรีปทุมวัลย์ งบประมาณ 450,000.- บาท
8. โครงการก่อสร้างท่อเหลี่ยมคอนกรีตเสริมเหล็กถนนสายห้วยท่อม หมู่ที่ 4 บ้านศรีปทุมวัลย์ งบประมาณ 450,000.- บาท


ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 4 ในระเบียบนี้



“การแก้ไข” หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป


“การเพิ่มเติม” หมายความว่า การเพิ่มเติมแผนงาน โครงการที่ไม่มีอยู่ในแผนพัฒนาท้องถิ่นสี่ปีให้ปรากฏไว้ในแผนพัฒนาท้องถิ่นสี่ปี


“การเปลี่ยนแปลง” หมายความว่า การทำให้วัตถุประสงค์และสาระสำคัญของแผนพัฒนาเปลี่ยนแปลงไปจากเดิม


ข้อ 21 การแก้ไขแผนพัฒนาเป็นอำนาจของผู้บริหารท้องถิ่น

ข้อ 22  เพื่อประโยชน์ของประชาชน  การเพิ่มเติมแผนพัฒนาท้องถิ่น  ให้องค์กรปกครองส่วนท้องถิ่นดำเนินการตามขั้นตอน  ดังนี้
(1)  คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2)  คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537  ด้วย 

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้
 
 
ดังนั้น  เพื่อให้แผนงาน/โครงการตามแผนพัฒนาท้องถิ่นสี่ปี (พ.ศ.2561–2564) ขององค์การบริหารส่วนตำบลบางมะเดื่อสามารถรองรับภารกิจที่ต้องทำและตอบสนองความต้องการของประชาชนได้อย่างมีประสิทธิภาพและประสิทธิผลต่อไป  องค์การบริหารส่วนตำบลบางมะเดื่อจึงได้จัดทำแผนพัฒนาท้องถิ่นสี่ปี  (พ.ศ. 2561–2564) เพิ่มเติม ฉบับที่ 4/2561   สำหรับใช้เป็นแนวทางในการพัฒนาตำบลต่อไป



























